**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. május 16-ai** ülésére

Tárgy: Kisbéri Horgász Egyesület kérelmei

**Tisztelt Képviselő-testület!**

A Kisbéri Horgászegyesület két kérelemmel fordult hozzánk:

A **Horgásztanya udvarán található fedett kiülő (filagória) tetőzete** oly mértékben tönkrement, hogy esős időben rendezvényekre már nem használható, mert teljesen beázik. A tetőszerkezet szemmel láthatóan még nem roncsolódott, azt meg kellene védeni.

A Horgásztanyát is érinti egy EGTC-s pályázat, mely keretében többek között ez az építmény is új tetőt kapna, de jelenleg még nem látjuk, hogy ennek a megvalósítása mikorra várható.

A vagyonvédelem érdekében a tetőzet mielőbbi javítása indokolt. Az Egyesület a tetőfedő anyagot kéri biztosítani, a héjazat cseréjét ők megoldanák. A most felhelyezésre kerülő tető a pályázat megvalósításakor eltávolításra fog kerülni.

A bizottság áprilisi bejárása keretében az épületet megtekintette, cserepes lemezes borítást javasolt.

A Kisbéri Városigazgatóság a tetőt lemérte és a mellékelt ajánlatokat kérték be:

|  |  |  |
| --- | --- | --- |
| **AJÁNLATADÓ** | **ÁR** | **MEGJEGYZÉS** |
| Ihász Mérnökiroda Kft. (Komárom) | nettó 269.060,- Ft.nettó 12.750,- Ft. | fordított áfássima áfásII. oszt. trapézlemez |
| Nemes Group Kft. (Kisbér) | nettó 372.141,- Ft.  | cserepeslemez |
| Trifa Bádog-Center Kft. (Ászár) | nettó 325.364,- Ft. | cserepeslemez |
| Trifa Bádog-Center Kft. (Ászár) | nettó 312.266,- Ft. | trapézlemez |

A 2025. évi költségvetésben a héjazat cseréjével nem számoltunk, annak fedezete az általános tartalék tud lenni.

Kérem, hogy a Kisbéri Horgászegyesület kérelmét szíveskedjenek megvitatni és döntést hozni.

Az Egyesület a segítségünket kéri abban, hogy a **Nagy-tó körüli sétány**ról a kerékpárral és rollerrel közlekedők kerüljenek kitiltásra, mert zavarják mind a sétálókat, mind a horgászokat.

A tó négy irányból közelíthető meg, a kért behajtani tilos táblákat mind a négy helyre ki kellene helyezni.

Tekintettel arra, hogy a tó városi tóként is funkcionál és több kisgyerekes család is sétál arra bicikliző, rollerező pici gyermekével, a kitiltást pedig nem tudják csak a zavaró hatást okozókra kitáblázni, ezért a bizottság tábla kihelyezését nem támogatja, helyette tájékoztató szöveg elhelyezését javasolja mind a tó melletti hirdetőtáblán, mind a város Facebook oldalán, melyben a megfelelő viselkedési mód és sebesség betartására kérnék a közlekedőket.

Kisbér, 2025. május 13.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a Horgásztanya udvarán található fedett kiülő (filagória) héjazatának cseréjéhez a *cserepes/trapéz* lemezt a Kisbéri Horgászegyesületnek a rendelkezésére bocsátja azzal, hogy a felhelyezéshez kapcsolódó minden feladat elvégzése az egyesületet terheli.

a *cserepes/trapéz* lemezt a …………….-tól vásárolja meg az ajánlatában szereplő ……………Ft. díjon.

utasítja a Kisbéri Városigazgatóságot a beszerzésre és a helyszínre szállításra.

a beszerzés fedezetét a 2025. évi költségvetés általános tartalék sora terhére biztosítja.

**Határidő:** azonnal

**Felelős:** Sinkovicz Zoltán polgármester

 Juhász Márton igazgató

**Határozati javaslat:**

Kisbér Város Önkormányzat Képviselő-testülete

a Nagy-tó körüli sétány melletti hirdetőtáblán és a város Facebook oldalán elrendeli tájékoztatás kihelyezését a sétány kerékpárral és rollerrel történő használatának megfelelő módjáról és sebességéről.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző